DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis na doiciméid Togra le haghaidh Rialacháin ó Pharlaimint na hEorpa agus ón gComhairle maidir le Gníomhaireacht Iarnróid an Aontais Eorpaigh agus lena n-aisghairtear Rialachán (CE) Uimh. 881/2004 Togra le haghaidh Treorach ó Pharlaimint na hEorpa agus ón gComhairle maidir le hidir-inoibritheacht an chórais iarnróid laistigh den Aontas Eorpach (Athmhúnlú) Togra le haghaidh Treorach ó Pharlaimint na hEorpa agus ón gComhairle maidir le sábháilteacht iarnróid (Athmhúnlú) /* SWD/2013/09 final */





DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis na doiciméid Togra le haghaidh Rialacháin ó Pharlaimint na hEorpa agus ón gComhairle maidir le Gníomhaireacht Iarnróid an Aontais Eorpaigh agus lena n‑aisghairtear Rialachán (CE) Uimh. 881/2004 Togra le haghaidh Treorach ó Pharlaimint na hEorpa agus ón gComhairle maidir le hidir‑inoibritheacht an chórais iarnróid laistigh den Aontas Eorpach (Athmhúnlú) Togra le haghaidh Treorach ó Pharlaimint na hEorpa agus ón gComhairle maidir le sábháilteacht iarnróid (Athmhúnlú) 1. An fhadhb a shainiú Cé go bhfeidhmíonn na húdaráis náisiúnta iarnróid go héifeachtúil i roinnt Ballstát, i mBallstáit eile tá siad gann go mór ar fhoireann agus/nó tá na nósanna imeachta atá á mbainistiú acu fada agus costasach. Ag an am céanna, tá na riachtanais idir‑inoibritheachta agus sábháilteachta, riachtanais ba cheart a bheith ailínithe i bprionsabal de réir rialacha comhchoiteanna an AE, éagsúil go mór ar an leibhéal náisiúnta fós, agus cruthaítear bacainní ar rochtain dá bhrí sin, go háirithe d'iontrálaithe nua. Deacracht shuntasach í sin go háirithe i gcás lastais toisc go bhfuil na margaí lastais iarnróid ar oscailt le roinnt blianta. Bíonn baol níos mó ann a bheag nó a mhór do na hiontrálaithe nua i ndáil le castacht agus moilleanna sna nósanna imeachta mar is minic a bhíonn a gcuid acmhainní daonna agus airgeadais teoranta. Na nósanna imeachta costasacha agus fada atá ann cheana, go háirithe chun údarú le haghaidh feithicle iarnróid agus deimhniú sábháilteachta le haghaidh gnóthais iarnróid a fháil, is tosca tábhachtacha iad sin atá ag cur baic ar fhorbairt mhargadh iarnróid an AE agus ar a fheidhmiú éifeachtúil. Cé is moite dá gcastacht agus moille, ní ráthaítear leis na nósanna imeachta sin leibhéal leordhóthanach i dtaca le haitheantas frithpháirteach deimhnithe agus údaruithe. Tá tionchar diúltach aige sin go háirithe ar chuideachtaí nua ar mian leo dul isteach sa mhargadh, rud a chuireann le leibhéal íseal iomaíochta agus saobhadh margaidh fadtréimhseach dá dheasca sin. Rinne na geallsealbhóirí gearán freisin go bhféadfadh na húdaráis náisiúnta iarnróid argóintí teicniúla agus oidhreacht éagsúlachta agus rialacha náisiúnta nach mbíonn trédhearcach i gcónaí a úsáid mar bhacainní ar rochtain d'iontrálaithe nua. De réir thorthaí an chomhairliúcháin spriocdhírithe, d'fhéadfadh sé tarlú go ndéanfadh Údaráis Náisiúnta Sábháilteachta (NSAnna) idirdhealú, i measc nithe eile, ar iontrálaithe nua agus iad ag cur isteach ar dheimhniú sábháilteachta nó le linn próiseas údaraithe feithiclí. Thuairiscigh na geallsealbhóirí go sonrach nach bhfuil na próisis a bhfuil deonú deimhnithe sábháilteachta agus údaraithe feithiclí mar thoradh orthu sách comhchuibhithe agus trédhearcach chun cinntí treallacha agus idirdhealaitheacha ó na NSAnna a chosc. D'ainneoin a róil thábhachtaigh i gcruthú reachtaíochta maidir le hidir‑inoibritheacht agus sábháilteacht iarnróid san Eoraip, is léir nach bhfuil mórchumhachtaí rialaithe agus maoirseachta ag an nGníomhaireacht Eorpach Iarnróid (ERA) faoi láthair i dtaca le húdaráis náisiúnta iarnróid, bainisteoirí bonneagair ná imreoirí an mhargaidh. Tá a freagrachtaí faireacháin teoranta den chuid is mó d'fhaireachán ar fheidhmiú sábháilteachta agus ar idir‑inoibritheacht (trí thuarascálacha a fhoilsiú go rialta agus táscairí sábháilteachta comhchoiteanna a bhailiú agus a fhoilsiú agus comhar idir na NSAnna agus na NIBanna a éascú). 2. Coimhdeacht Le hAirteagal 58, Airteagal 90 agus Airteagal 100 den Chonradh cuirtear na cuspóirí i ndáil le fíormhargadh inmheánach i gcomhthéacs Comhbheartais Iompair de chuid an AE i mbaint le hiarnróid. Ní féidir le bearta ó na Ballstáit amháin comhtháthú mhargadh iarnróid an AE a áirithiú agus díriú ar léirmhíniú éagsúil na reachtaíochta, mar is é croílár na faidhbe i ndáiríre buanseasmhacht na rialacha náisiúnta agus feidhmiú míshásúil na n‑institiúidí náisiúnta, atá ag feidhmiú mar bhacainní ar an margadh inmheánach. Tá sé d'aidhm ag bearta ar leibhéal an AE cur chun feidhme comhsheasmhach acquis iarnróid an AE a áirithiú, agus is éard ba cheart a bheith mar thoradh air sin cruthú Limistéir Eorpaigh Aonair Iarnróid gan aon bhacainní riaracháin agus teicniúla nach bhfuil gá leo. 3. Cuspóirí Cuspóir ginearálta: Bacainní riaracháin agus teicniúla atá ann cheana a dhíchur agus dá bhrí sin iomaíocht na hearnála iarnróid i leith modhanna eile a fheabhsú agus an Limistéar Eorpach Aonair Iarnróid a fhorbairt tuilleadh. Cuspóirí sonracha: CS1: Iontráil oibreoirí nua sa mhargadh a éascú CS2: Costais riaracháin gnóthas iarnróid a laghdú Cuspóirí oibríochtúla (CO): CO1: Éifeachtúlacht na bpróiseas deimhnithe sábháilteachta agus údaraithe feithiclí a mhéadú. CO2: Neamh‑idirdhealú i dtabhairt agus in aithint deimhnithe sábháilteachta agus údaruithe idir‑inoibritheachta trasna an AE a áirithiú. CO3: Comhtháthú na gcreataí dlíthiúla náisiúnta a mhéadú, go háirithe maidir le gnéithe sábháilteachta agus idir‑inoibritheachta an mhargaidh inmheánaigh le haghaidh iarnród Tá na spriocanna seo a leanas beartaithe de réir na gcuspóirí oibríochtúla: · deireadh leis na rialacha náisiúnta ar fad nach bhfuil gá leo a bhaint amach faoin mbliain 2025 (cf. CO3) · laghdú 20 % a bhaint amach faoin mbliain 2025 ar an am a thógann sé ar ghnóthais iarnróid nua atá os cionn an cháis bhunlíne in 2025 dul ar an margadh (cf. CO1 agus CO2) · laghdú 20 % a bhaint amach faoin mbliain 2025 ar chostas agus ar fhad ama d'údarú rothstoic atá os cionn an cháis bhunlíne in 2025 (cf. CO1 agus CO2) 4. Roghanna Beartais Bunaithe ar an scagadh ar bhearta aonair, tá cúig rogha beartais (roghanna 2-6) sainaitheanta ag an gCoimisiún, chomh maith leis an gcás bunlíne. Baineann roghanna 2‑5 go príomha le leibhéal na hidirghníomhaíochta idir an Ghníomhaireacht Eorpach Iarnróid (an ERA nó an Ghníomhaireacht) agus na húdaráis náisiúnta agus d'fhéadfaí aon cheann acu a úsáid chun dul i ngleic leis na trí chuspóir oibríochtúla atá leagtha amach i roinn 3. Is éard atá i Rogha 6 sraith beart cothrománach atá neamhspleách den chuid is mó ar na hidirghníomhaíochtaí idir an ERA agus na húdaráis náisiúnta agus ar bearta iad is féidir a chur i bhfeidhm i dteannta aon cheann eile de na roghanna 2-5, ag súil go dtreiseofar an tionchar foriomlán deiridh. Rogha 1: An cás bunlíne (gan dada a dhéanamh) – ag leanúint sa treo atá leagtha amach faoi láthair don earnáil Rogha 2: Ról comhordaithe níos mó ag an nGníomhaireacht chun cur chuige comhsheasamhach maidir le deimhniú gnóthas iarnróid agus údarú feithiclí a áirithiú. Rogha 3: An ERA mar ionad uileghnó, áit a mbeadh an cinneadh deiridh maidir le deimhniú agus údarú fós ag na hÚdaráis Náisiúnta Sábháilteachta (NSAnna) ach go ndéanfadh an ERA seiceálacha ar iarratais agus ar na cinntí agus iad ag teacht isteach agus á gcur amach Rogha 4: Na hinniúlachtaí céanna ag an ERA agus ag na NSAnna, agus ba í an Ghníomhaireacht a dhéanfadh an cinneadh deiridh maidir le deimhniú agus údarú Rogha 5: Ghlacfadh an ERA chuici gníomhaíochtaí na NSAnna maidir le deimhniú gnóthas iarnróid agus údarú feithiclí Rogha 6: Bearta cothrománacha, lena n-áirítear bearta eile reachtacha agus boga (thar na freagrachtaí a roinnt idir na húdaráis náisiúnta agus an ERA) a d'fhéadfaí a chur chun feidhme chun an iomaíocht san earnáil iarnróid a fheabhsú. Sa tábla thíos taispeántar na pacáistí beartais ar fad in éineacht le bearta beartais aonair. Achoimre ar roghanna beartais Rogha 1 || Rogha 2: “Comhordú” breise ag an ERA thar na NSAnna || Rogha 3: An ERA mar Ionad uileghnó || Rogha 4: Na hinniúlachtaí céanna ag an ERA agus ag na NSAnna || Rogha 5: Ghlacfadh an ERA chuici gníomhaíochtaí na NSAnna Bunlíne || “Comhordú” agus ról maoirseachta feabhsaithe an ERA i ndáil leis na NSAnna i dtaca le húdaruithe feithiclí agus deimhnithe sábháilteachta a dheonú lena n‑áirítear a n‑aitheantas frithpháirteach ag na húdaráis náisiúnta a áirithiú. || Bheadh na hinniúlachtaí céanna ag an ERA agus ag na NSAnna i dtaca le deimhnithe sábháilteachta a thabhairt do ghnóthais iarnróid agus d'údaruithe feithiclí (coincheap an "ionaid uileghnó"): dhéanfadh an NSA an cinneadh, dhéanfadh an ERA seiceálacha ar an iarratas ar a theacht isteach dó agus ar a chur amach. || Bheadh na hinniúlachtaí céanna ag an ERA agus ag na NSAnna i dtaca le deimhnithe sábháilteachta agus údaruithe feithiclí a dheonú: coincheap "ionaid uileghnó" leis na NSAnna (ag feidhmiú mar oifigí réigiúnacha an ERA) ag cur leis ach is ag an ERA a bheadh an cinneadh deiridh. || Ghlacfadh an ERA chuici inniúlachtaí na NSAnna i dtaca le deimhnithe a dheonú do na gnóthais iarnróid agus d'údaruithe feithiclí. An ERA ina comhlacht achomhairc le haghaidh roinnt cinntí arna ndéanamh ag NSAnna Aistriú chuig deimhniú sábháilteachta (coiteann) aonair agus údarú feithiclí aonair ("pas" Eorpach a bhunú le haghaidh feithiclí): d'eiseodh na húdaráis náisiúnta deimhnithe sábháilteachta aonair agus údaruithe feithiclí aonair (aitheanta go frithpháirteach de réir sainmhínithe) || Aistriú chuig deimhniú sábháilteachta (coiteann) aonair agus údarú feithiclí aonair ("pas" Eorpach a bhunú le haghaidh feithiclí): d'eiseodh an ERA deimhnithe sábháilteachta aonair agus údaruithe feithiclí aonair (Sheolfaí achomhairc i ndáil le cinntí an ERA chuig comhlacht achomhairc aonair) Rialú ag an ERA ar fheidhmiú NSAnna (e.g. treoirlínte a fhorbairt agus a gcomhlíonadh a iniúchadh). “Comhordú” feabhsaithe agus ról maoirseachta an ERA i ndáil le NoBos i dtaca le: formheas cineáil; deimhniú feithiclí iarnróid; deimhniú ERTMS agus creidiúnú NoBos. Rogha 6: bearta cothrománacha (neamhspleách ar leibhéal idirghníomhaíochta an ERA/na n‑údarás náisiúnta || Gníomhaíocht threisithe ón gCoimisiún lasmuigh den nós imeachta um shárú, go háirithe maidir le neamh‑idirdhealú sa mhargadh iarnróid. Leasú ar na treoracha idir‑inoibritheachta agus sábháilteachta le gur féidir gníomhartha cur chun feidhme a ghlacadh ina leagtar amach comhphrionsabail agus comhchleachtais do na húdaráis náisiúnta. Ról feabhsaithe an ERA chun rialú agus faireachán a dhéanamh ar chur chun feidhme reachtaíochta náisiúnta sábháilteachta agus idir‑inoibritheachta. Aistriú ó rialacha náisiúnta teicniúla agus sábháilteachta chuig córas rialacha de chuid an AE (ceanglas ar na húdaráis náisiúnta deireadh a chur le rialacha nach bhfuil gá leo agus srian orthu rialacha nua a ghlacadh). Ról feabhsaithe an ERA chun faisnéis agus oiliúint a bhaineann le hiarnróid a scaipeadh. Ról feabhsaithe an ERA chun comhairle agus tacaíocht a chur ar fáil do na Ballstáit agus do gheallsealbhóirí eile chun reachtaíocht maidir le sábháilteacht agus idir‑inoibritheacht a chur chun feidhme. Teachtaireacht ón gCoimisiún i dtaca le treoirlínte maidir le léirmhíniú ar dhlíthe agus ar chinntí sonracha an AE (lena n‑áirítear Sonraíochtaí Teicniúla don Idir‑inoibritheacht, STInna) Ról feabhsaithe an ERA chun páirteanna spártha a d'fhéadfaí a chaighdeánú agus chun gníomhaíochtaí tionsclaíocha sa réimse sin a chomhordú Ar mhaithe le trédhearcacht, rinneadh measúnú ar na roghanna ar fad ina n‑aonar ar dtús agus, ina dhiaidh sin, i gcomhcheangal le rogha 6 a bhfuil éifeacht aimpliúcháin aici ar roghanna eile. 5. Measúnú ar thionchair I bhfianaise na béime láidre ar éifeachtúlacht oibríochtúil, is tionchar eacnamaíoch an príomhthionchar atá ag an tionscnamh seo, agus is tionchar indíreach den chuid is mó agus tionchar nach fiú a áireamh uaireanta é an tionchar sóisialta agus comhshaoil. Déantar an tionchar díreach a chainníochtú, agus déantar measúnú ar an tionchar indíreach i dtéarmaí cáilíochtúla. Sa mheasúnú cainníochtúil ar thionchar díreach tá: · ríomh an choigiltis i ndáil le costais agus amscálaí próiseas deimhnithe agus údaraithe (lena n‑áirítear coigilteas i ndáil le costais riaracháin d'oibreoirí); · ríomh an choigiltis ar dheischostais d'oibreoirí atá mar thoradh ar am laghdaithe le feithiclí iarnróid a chur ar an margadh, agus · ríomh na n‑athruithe i ndáil le costas riaracháin an ERA agus na n‑údarás náisiúnta. Rinneadh measúnú ar rogha 6 ina haonar agus i gcomhcheangal le roghanna 2-5. Measúnú ar thionchar díreach – sochair iomlána i ndáil le coigilteas ar chostais d'oibreoirí roghanna comhcheangailte Nuair a chomhcheanglaítear an coigilteas ar chostais údaraithe, deimhnithe agus ar dheischostais taispeántar na sochair mhóra a bheadh ann thar an tréimhse mheastóireachta le sochair d'os cionn EUR 0.5 billiún i gcás roghanna 3-5. Tugtar na sochair chainníochtaithe iomlána de réir rogha sa tábla thíos, agus is ag rogha 2 atá an sochar is lú agus an sochar is mó ag rogha 5: Sochair chainníochtaithe iomlána do ghnóthais iarnróid 2015‑2025 ó roghanna‑2-5 i gcomhcheangal le rogha 6 (lascainithe, EUR milliún glanluach láithreach) Rogha || Coigilteas ar chostais údaraithe || Coigilteas ar chostais deimhnithe || Coigilteas ar dheischostais (cás lárnach) || Sochair iomlána || Rogha 2+6: Tuilleadh 'Comhordaithe' an ERA + bearta cothrománacha || 201 || 2 || 237 || 440 || Rogha 3+6: Ionad uileghnó an ERA + bearta cothrománacha || 217 || 2 || 255 || 474 || Rogha 4+6: Na hinniúlachtaí céanna ag an ERA agus ag NSAnna + bearta cothrománacha || 235 || 2 || 265 || 502 || Rogha 5+6 Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || 276 || 3 || 295 || 574 || Measúnú ar thionchar díreach – iomlán na n‑athruithe ar chostais riaracháin don Ghníomhaireacht agus do NSAnna Tugtar an meastachán ar an gcostas riaracháin don ERA a thiocfadh as roghanna comhcheangailte sa tábla thíos, agus is í rogha 5 an rogha is costasaí ar fad: Costas breise riaracháin ar an ERA ó roghanna 2-5 i gcomhcheangal le rogha 6 (EUR milliún) || Luachanna bliantúla faoin mbliain 2020 (nuair a bheidh na hathruithe foirne ar fad tugtha isteach) || Costais iomlána, glanluach láithreach (2015-2025) Rogha || Foireann bhreise iomlán || Costas foirne breise iomlán || Forchostas || Costais eile || Méadú iomlán ar ollchostas || % de bhuiséad reatha an ERA Rogha 2+6: Tuilleadh 'Comhordaithe' an ERA + bearta cothrománacha || 38 || (3.5) || (0.9) || (0.5) || (4.9) || 24% || (37) Rogha 3+6: Ionad uileghnó an ERA + bearta cothrománacha || 42 || (3.9) || (1.0) || (0.5) || (5.4) || 27% || (39) Rogha 4+6: Na hinniúlachtaí céanna ag an ERA agus ag NSAnna + bearta cothrománacha || 55 || (5.0) || (1.3) || (0.3) || (6.6) || 33% || (44) Rogha 5+6 Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || 302 || (23.2) || (5.8) || (2.0) || (31) || 154% || (221) Ba cheart a thabhairt faoi deara freisin nár aithníodh aon chostais bhreise mar thoradh ar na gníomhaíochtaí bunlíne. Cé go bhfuil gníomhaíochtaí tagtha chun cinn go mór sa chás bunlíne, ní chreidtear go mbeidh tionchar mór acu sin ar chostais riaracháin na Gníomhaireachta. Tugtar an costas gaolmhar riaracháin ar na NSAnna a thagann as comhroghanna sa tábla thíos, agus is ag rogha 5 atá an tionchar féideartha is airde ar laghdú costas. Coigilteas ar chostas riaracháin sna NSAnna ó roghanna 2-5 i gcomhcheangal le rogha 6 (EUR milliún) Rogha || Foireann Iomlán na NSAnna* (meastachán 2011) || Luachanna bliantúla faoin mbliain 2020 (nuair a bheidh na hathruithe foirne ar fad tugtha isteach), in aghaidh an NSA || Glanluach láithreach iomlán san AE (2015-2025) Athrú foirne iomlán || Coigilteas iomlán ar chostais foirne || Forchostas || Coigilteas iomlán ar ollchostas Rogha 2+6: Tuilleadh 'Comhordaithe' an ERA + bearta cothrománacha || 500 || -2 || EU 12 || 0.08 || 0.02 || 0.1 || 37 EU 15 || 0.17 || 0.04 || 0.2 Rogha 3+6: Ionad uileghnó an ERA + bearta cothrománacha || -4 || EU 12 || 0.09 || 0.02 || 0.1 || 55 EU 15 || 0.35 || 0.09 || 0.4 Rogha 4+6: Na hinniúlachtaí céanna ag an ERA agus ag na NSAnna + bearta cothrománacha || -5 || EU 12 || 0.11 || 0.03 || 0.1 || 68 EU 15 || 0.44 || 0.11 || 0.6 Rogha 5+6 Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || -11 || EU 12 || 0.24 || 0.06 || 0.3 || 152 EU 15 || 0.96 || 0.24 || 1.2 * Iad siúd amháin atá ag obair ar dheimhniú agus ar údarú. Luach measta bunaithe ar Thuarascálacha Idir‑inoibritheachta agus Sábháilteachta na Gníomhaireachta. Glactar leis nach n‑áirítear foireann an EBA (NSA na Gearmáine) atá in oifigí réigiúnacha mar fhoireann deimhniúcháin agus údarúcháin, ach mar fhoireann cigireachta agus iniúchóireachta.. Léirítear sa tábla seo thíos an tionchar measta iomlán ar chostas riaracháin don ERA agus do na NSAnna faoi seach i gcás gach rogha beartais a ndéantar anailís uirthi. I gcás gach rogha, seachas rogha 5, rinneadh meastachán ar laghdú foriomlán ar an gcostas riaracháin ós rud é gur féidir na costais bhreise a thabhaigh an ERA a chúiteamh leis an gcoigilteas ar chostais arna chlárú ag na NSAnna. Athrú ar chostais na NSAnna agus na Gníomhaireachta agus an glantionchar ar chostas riaracháin roghanna 2‑5 i gcomhcheangal le rogha 6 (Costais iomlána, glanluach láithreach, 2015‑2025, EUR milliún) Rogha || Ardú measta ar chostas don ERA || Laghdú measta ar chostas do na NSAnna || Coigilteas iomlán ar chostas riaracháin (ERA+NSAnna) Rogha 2+6: Tuilleadh 'Comhordaithe' an ERA + bearta cothrománacha || (37) || 37 || 0 Rogha 3+6: Ionad uileghnó an ERA + bearta cothrománacha || (39) || 55 || 16 Rogha 4+6: Na hinniúlachtaí céanna ag an ERA agus ag na NSAnna + bearta cothrománacha || (44) || 68 || 24 Rogha 5+6 Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || (221) || 152 || (69) Léirítear sa tábla thuas go mbeadh de thoradh ar rogha 4 an coigilteas is airde ar chostais (EUR 24 milliún), agus meastar go mbeidh de thoradh ar chur chun feidhme rogha 5 ardú isteach is amach le EUR 69 milliún ar chostais riaracháin. Measúnú ar thionchar indíreach Meastar go mbeidh an tionchar sóisialta indíreach, chomh maith le haon tionchar comhshaoil (astaíochtaí gás ceaptha teasa, caighdeán an aeir agus torann) íseal, agus bheadh sé deacair a dhaingniú dáiríre cé mhéad acu sin atá de bhunús an tionscnaimh seo seachas tionscnaimh eile an Cheathrú Pacáiste Iarnróid agus/nó tosca seachtracha amhail athruithe ar an éileamh ar mhodhanna iompair eile. Tá leibhéil na sábháilteachta iarnróid faoi gach rogha fós mar a chéile i bhfianaise nach mbeidh aon athrú ar phríomhfhreagrachtaí gach príomhghníomhaí sa slabhra sábháilteachta, ná nach mbeidh feabhas orthu mar thoradh ar thuilleadh reachtaíochta náisiúnta comhchuibhithe. 6. Comparáid idir na Roghanna Comparáid i dtaca le tionchar díreach Tugtar achoimre ar na torthaí foriomlána ar mheasúnú na dtionchar éagsúil sa tábla thíos. Cé go bhféadfaí gabháil do rogha 6 mar rogha neamhspleách, tá na sochair láidre a bhainfeadh lena chomhcheangal le roghanna institiúideacha 2‑5 léirithe san anailís. Tábla ina bhfuil achoimre ar an gcoigilteas ar chostais lascainithe do ghnóthais iarnróid agus údaráis phoiblí 2015‑2025 i gcás roghanna‑2-5 i gcomhcheangal le rogha 6 (glanluach láithreach, EUR milliún) Rogha || Coigilteas do ghnóthais iarnróid (lena n‑áirítear costais riaracháin) || Athrú ar an gcostas riaracháin || Caillteanas ioncaim táille údaraithe an ERA/NSA[1] || Glansochar iomlán || Cistí breise is gá ó bhuiséad an AE chun costais an ERA a chumhdach Údarú || Deimhniú sábháilteachta || Deischostais (cás lárnach) || Sochair iomlána d'oibreoirí || Don ERA || Do NSAnna || Athrú iomlán ar an gcostas riaracháin Rogha 2+6: Tuilleadh 'Comhordaithe' an ERA + bearta cothrománacha || 201 || 2 || 237 || 440 || (37) || 37 || 0 || (29) || 411 || (37) Rogha 3+6: Ionad uileghnó an ERA + bearta cothrománacha || 217 || 2 || 255 || 474 || (39) || 55 || 16 || (29) || 461 || (39) Rogha 4+6: Na hinniúlachtaí céanna ag an ERA agus ag na NSAnna + bearta cothrománacha || 235 || 2 || 265 || 502 || (44) || 68 || 24 || (29) || 497 || a: 0[2] b: (6) c: (25) Rogha 5+6: Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || 276 || 3 || 295 || 574 || (221) || 152 || (69) || (29) || 476 || (146) Nuair a chuirtear an tionchar díreach san áireamh, is ag rogha 4 atá an sochar is mó, i.e. tá an cóimheas costas agus sochar is fearr aici. Ina theannta sin, is féidir léi bheith neodrach ó thaobh costas de do bhuiséad an AE (íoschostas faoi chás (a) agus neodrach faoi chás (b)), i bhfianaise an chumhdaigh a bheartaítear ar chostais bhreise ERA ó tháillí an tionscail. Comparáid i dtaca le héifeachtúlacht agus éifeachtacht Tugtar achoimre ar na roghanna éagsúla éifeachtúlachta agus éifeachtachta sa tábla thíos. Éifeachtúlacht agus éifeachtacht na roghanna Rogha || Éifeachtúlacht (Glansochar Iomlán EUR milliún) || Éifeachtacht (líon na gcuspóirí oibríochtúla arna mbaint amach) Rogha 2+6: Tuilleadh 'Comhordaithe' an ERA + bearta cothrománacha || 411 || 1 Rogha 3+6: Ionad uileghnó an ERA + bearta cothrománacha || 461 || 2 Rogha 4+6: Na hinniúlachtaí céanna ag an ERA agus ag na NSAnna + bearta cothrománacha || 497 || 3 Rogha 5+6: Ghlacfadh an ERA chuici gníomhaíochtaí na NSAnna maidir le húdarú agus deimhniú + bearta cothrománacha || 476 || 3 Léirítear sa tábla seo má chuirtear na glansochair i gcomhcheangal leis an éifeachtúlacht i dtaca le cuspóirí oibríochtúla, gurb í rogha 4 rogha na tosaíochta – bhainfí na cuspóirí ar fad amach leis an nglansochar is airde. Cé gur beag atá idir sochair rogha 3 agus sochair rogha 4, ní bheadh an rogha sin oiriúnach i dtaca le héifeachtacht mar ní bhainfí amach an sprioc maidir le costais údaraithe a laghdú. Conclúid Réiteach comhtháite, éifeachtach agus éifeachtúil a bheadh i rogha 4 ar na fadhbanna a sainaithníodh, mar chuirfí an chothromaíocht is fearr ó thaobh torthaí ar fáil maidir le: · an tionscal, i dtaca le costas laghdaithe agus amscálaí le haghaidh deimhniú sábháilteachta agus údarú feithiclí agus fosheirbhísí eile; · an impleacht do bhuiséad an AE ó thaobh costais de; · na hiarmhairtí costais ar institiúidí naisiúnta; · prionsabail na coimhdeachta agus na comhréireachta a urramú; · díriú ar na fadhbanna a shainaithnítear i roinn 1; agus · na cuspóirí a dtugtar léargas orthu i roinn 3 a bhaint amach. 7. Faireachán agus meastóireacht Maidir leis an meastóireacht, beartaítear go ndéanfaidh an Coimisiún meastóireacht sa bhliain 2025 ar cé acu ar baineadh nó nár baineadh amach cuspóirí an tionscnaimh, agus murar baineadh, déanfaidh sé a mheas ar na bearta atá le déanamh chun iad a chur i gcrích faoin mbliain 2030. Le táscairí faireacháin ábhartha d'fhéadfaí faireachán a dhéanamh ar an dul chun cinn i dtaca leis na cuspóirí a bhaint amach. Chuige sin, d'fhéadfaí na spriocanna atá ann cheana le haghaidh cuspóirí oibríochtúla a úsáid agus a chlaochlú sna táscairí seo a leanas: · líon na rialacha náisiúnta, · costas agus fad an nós imeachta maidir le deimhniú sábháilteachta, agus · costas agus fad an nós imeachta maidir le húdarú feithiclí. D'fhéadfaí na táscairí a fhíorú leis na huirlisí amhail agallaimh (suirbhé) le rogha geallsealbhóirí maidir lena measúnú féin ar an am agus ar na costais a bhaineann le deimhniú agus údarú feithiclí agus líon na rialacha náisiúnta a bhfuil fógra tugtha ina leith agus atá foilsithe arna dtomhas sa bhunachar sonraí iomchuí. Ina theannta sin, b'fhiú freisin faireachán a dhéanamh ar sheasamh na ngeallsealbhóirí - trí phróiseas comhairliúcháin - maidir le: · Neamh‑idirdhealú; · Ardú ar chomhtháthú an chreata dhlíthiúil náisiúnta. [1] Le himeacht ama beidh laghdú de réir a chéile ar líon iomlán na n‑údaruithe cineáil feithicle, agus laghdú isteach is amach le EUR 29 milliún ar tháillí iomlána trasna an AE a bheidh mar thoradh air sin . [2] Léirítear leis an gcill seo a mhéad is féidir le hioncam a bhaileoidh an Ghníomhaireacht sa todhchaí agus í ag eisiúint deimhnithe agus údaruithe feithiclí costais bhreise na Gníomhaireachta a chumhdach, agus trí chás ina roinnfí an t‑ioncam idir an ERA agus na NSAnna – (a): 25 % NSAnna, 75 % ERA; (b): 50 % NSAnna, 50 % ERA; (c): 75 % NSAnna, 25 % ERA.